Але зададзімся пытаннем: чаму для абмеркавання такой глабальнай ідэі выбраны Мінск? Дырэктар Еўрапейскага рэгіянальнага бюро САЗ Жужанна Якаб прызнае, што рашаючую ролю адыгралі дасягненні беларускай ме­дыцыны, асабліва ў апошнія гады: “Тое, што для многіх краін — яшчэ мара, для вас — ужо рэальнасць. Я маю на ўвазе і вельмі высокую даступнасць медыцынскіх паслуг. І вельмі нізкія ўзроў­ні матчынай і дзіцячай смяротнасці, і паказчыкі імунізацыі — яны адны з лепшых у Еўропе. Вам трэба дзяліцца досведам. Многія краіны хочуць азнаёміцца з вашымі дасягненнямі”.